Čorny Chołmc (SiR/SN). Nad njewšědnym darom móžeše so minjenu sobotu Čornochołmčanski Krabatowy młyn wjeselić. Jemu je Brigitte Führer dźěl swojich klankow ze serbskimi motiwami dariła. Dokelž bě Wojerowčanka hižo w lěće 2015 swoje 80. narodniny swjećiła, pomhaše jej jeje dźowka Beatrice Schober z mandźelskim Mircom, zo by wšo na prawym městnje było.
Pola serbskich drastowych klankow a postawow z powědkow jedna so wo eksponaty z kónca 70tych a spočatk 80tych lět. Nastali běchu wone we Wojerowskim dźěćacym dźěłowym zjednoćenstwje za kostimy a klanki. Hana Bejmina z Wjacsławkec Serbskeho drastoweho domu je tehdy při tym pomhała a mjez druhim filigrane sački tykała.
szl_Latn szl_Latn